ddrg/super_eurlex huggingface dataset:
DA Den Europæiske Unions Tidende C 130/3

Domstolens dom (Første Afdeling) af 3. marts 2011 — Kakavetsos-Fragkopoulos AE Epexergasias kai Emporias Stafidas, tidligere K. Fragkopoulos kai SIA OE mod Nomarchiaki Aftodioikisi Korinthias (anmodning om præjudiciel afgørelse fra Symvoulio tis Epikrateias — Grækenland)

(Sag C-161/09) (1)

(Frie varebevægelser - foranstaltninger med tilsvarende virkning som kvantitative restriktioner - tørrede druer fra Korinth - national lovgivning til beskyttelse af produktets kvalitet - markedsføringsbegrænsninger afhængigt af produktionsområde - berettigelse - forholdsmæssighed)

2011/C 130/05

Processprog: græsk

Den forelæggende ret

Symvoulio tis Epikrateias

Parter i hovedsagen

Sagsøger: Kakavetsos-Fragkopoulos AE Epexergasias kai Emporias Stafidas, tidligere K. Fragkopoulos kai SIA OE

Sagsøgt: Nomarchiaki Aftodioikisi Korinthias

Procesdeltagere: Ypourgos Georgias, Enosis Agrotikon Synaiterismon Aigialeias tou Nomou Achaïas

Sagens genstand

Anmodning om præjudiciel afgørelse — Symvoulio tis Epikrateias (Grækenland) — frie varebevægelser — kvantitative eksportrestriktioner — foranstaltninger med tilsvarende virkning — national lovgivning, der sondrer mellem områderne for dyrkning af tørrede druer efter deres kvalitet — forbud mod indførsel, fremstilling og markedsføring af tørrede druer fra område B, hvis druer er af lavere kvalitet, til område A, hvis druer er af højere kvalitet — forbud mod at indføre, fremstille og markedsføre i område A tørrede druer af højere kvalitet fra en særlig del af samme område — forenelighed med artikel 29 og 30 EF

Konklusion

Artikel 29 EF skal fortolkes således, at den er til hinder for en national lovgivning som den i hovedsagen omhandlede, der fastsætter et absolut forbud mod indførsel, oplagring, behandling og emballering med henblik på eksport af tørrede druer, som gælder både mellem de to underinddelinger af område A og mellem den anden underinddeling af område A og område B, da forbuddet ikke gør det muligt på en sammenhængende måde at opnå de lovlige formål, som tilstræbes, og går ud over, hvad der er nødvendigt for at sikre deres virkeliggørelse.

(1) EUT C 153 af 4.7.2009.
DA Den Europæiske Unions Tidende C 103/4

Domstolens dom (Anden Afdeling) af 17. februar 2011 — Europa-Kommissionen mod Republikken Cypern

(Sag C-251/09) (1)

(Offentlige indkøbs- samt bygge- og anlægskontrakter - vand- og energiforsyning samt transport og telekommunikation - direktiv 93/38/EØF - udbudsbekendtgørelse - tildelingskriterier - ligebehandling af de bydende - princippet om gennemsigtighed - direktiv 92/13/EØF - klageprocedure - pligt til at begrunde en beslutning om udelukkelse af en tilbudsgiver)

2011/C 103/04

Processprog: græsk

Parter

Sagsøger: Eupopa-Kommissionen (ved C. Zadra, som befuldmægtiget, samt I. Chatzigiannis og M. Patakia, som befuldmægtigede)

Sagsøgt: Republikken Cypern (ved K. Likourgos og A. Pantazi-Lamprou, som befuldmægtigede)

Sagens genstand

Traktatbrudssøgsmål — tilsidesættelse af artikel 4, stk. 2, og artikel 31, stk. 1, i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT L 199, s. 84) — tilsidesættelse af artikel 1, stk. 1, i Rådets direktiv 92/13/EØF af 25. februar 1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation (EFT L 76, s. 14) — pligt til at begrunde en beslutning om udelukkelse af en tilbudsgiver — pligt til at sikre, at udbudsorganernes beslutninger kan gøres til genstand for effektive og så hurtige søgsmål som muligt — princippet om ligebehandling og gennemsigtighed.

Konklusion

1) Republikken Cypern frifindes.

2) Europa-Kommissionen betaler sagens omkostninger.

(1) EUT C 233 af 26.9.2009.
1)

Artikel 56 TEUF og 57 TEUF er ikke til hinder for, at en medlemsstat i den overgangsperiode, der er fastsat i kapitel 2, punkt 2, i bilag XII til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, stiller indhentelse af en arbejdstilladelse som betingelse for udstationering som omhandlet i artikel 1, stk. 3, litra c), i Europa-Parlamentet og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser af arbejdssøgende polske statsborgere på denne stats område.
DA Den Europæiske Unions Tidende C 173/2

Domstolens dom (Femte Afdeling) af 7. april 2011 — Den Hellenske Republik mod Europa-Kommissionen

(Sag C-321/09 P) (1)

(Appel - EUGFL - udgifter udelukket fra EF-finansiering på grund af manglende overensstemmelse med fællesskabsreglerne - udgifter, som Den Hellenske Republik har afholdt)

2011/C 173/03

Processprog: græsk

Parter

Appellant: Den Hellenske Republik (ved I. Chalkias, som befuldmægtiget)

Den anden part i appelsagen: Europa-Kommissionen (ved H. Tserepa-Lacombe og F. Jimeno Fernández, som befuldmægtiget)

Sagens genstand

Appel af dom afsagt af Retten i Første Instans (Ottende Afdeling) den 11. juni 2009 i sag T-33/07, Grækenland mod Kommissionen, hvorved Retten frifandt Kommissionen for en påstand om delvis annullation af Kommissionens beslutning 2006/932/EF af 14. december 2006 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen [meddelt under nummer K(2006) 5993] — sektoren for olivenolie, bomuld, tørrede druer og citrusfrugter

Konklusion

1) Appellen forkastes.

2) Den Hellenske Republik betaler sagens omkostninger.

(1) EUT C 244 af 10.10.2009.
1)

Den Portugisiske Republik har tilsidesat sine forpligtelser i henhold til artikel 56 EF og artikel 40 i aftalen om Det Europæiske Økonomiske Samarbejdsområde af 2. maj 1992, idet den inden for rammerne af særordningen for skattemæssig berigtigelse af formuegoder, der befandt sig uden for det portugisiske område den 31. december 2004 (»regime excepcional de regularização tributária de elementos patrimoniais que não se encontrem no território português em 31 de Dezembro de 2004«), der blev indført ved lov nr. 39-A/2005 af 29. juli 2005, fastsatte en skattemæssig præferencebehandling, der alene gjaldt for statsobligationer udstedt af den portugisiske stat.
DA Den Europæiske Unions Tidende C 160/7

Domstolens dom (Første Afdeling) af 7. april 2011 — Francesco Guarnieri & Cie mod Vandevelde Eddy VOF (anmodning om præjudiciel afgørelse fra Rechtbank van koophandel Brussel — Belgien)

(Sag C-291/09) (1)

(Frie varebevægelser - artikel 34 TEUF - cautio judicatum solvi - selskab efter monegaskisk ret - artikel 18, stk. 1, TEUF)

2011/C 160/04

Processprog: nederlandsk

Den forelæggende ret

Rechtbank van koophandel Brussel

Parter i hovedsagen

Sagsøger: Francesco Guarnieri & Cie

Sagsøgt: Vandevelde Eddy VOF

Sagens genstand

Anmodning om præjudiciel afgørelse — Rechtbank van Koophandel te Brussel — fortolkning af artikel 28 EF, 29 EF og 30 EF — »forpligtelsen til at stille sikkerhed for betaling af eventuelle sagsomkostninger« — tilsidesættelse af de fællesskabsretlige bestemmelser om varernes frie bevægelighed?

Konklusion

Artikel 34 TEUF skal fortolkes således, at den ikke er til hinder for, at der i lovgivningen i en medlemsstat stilles krav om betaling af cautio judicatum solvi af en monegaskisk sagsøger, der har anlagt sag ved en civilret i denne medlemsstat mod en statsborger i denne stat med påstand om betaling af fakturaer udstedt for levering af varer, der ligestilles med fællesskabsvarer, når et sådant krav ikke stilles over for denne medlemsstats egne statsborgere.

(1) EUT C 267 af 7.11.2009.
1)

Republikken Finland har tilsidesat sine forpligtelser i henhold til artikel 2, 6 og artikel 9-11, i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, som ændret ved Rådets forordning (Euratom, EF) nr. 1355/96 af 8. juli 1996, og Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, samt i henhold til artikel 220 i Rådets forordning nr. 2913/92 af 12. oktober 1992 om indførelse af en EF-toldkodeks, idet den har anvendt en administrativ praksis, hvorefter Den Europæiske Unions egne indtægter først fastlægges, efter at afgiftsskyldneren er blevet indrømmet en frist på mindst 14 dage til at afgive bemærkninger i sagen, og idet den ikke i forbindelse med efteropkrævning har overholdt de fastsatte frister for kreditering af disse indtægter, hvorved betalingen af indtægterne blev forsinket.
DA Den Europæiske Unions Tidende C 160/8

Domstolens dom (Første Afdeling) af 7. april 2011 — Ioan Tatu mod Statul român prin Ministerul Finanțelor și Economiei, Direcția Generală a Finanțelor Publice Sibiu, Administrația Finanțelor Publice Sibiu, Administrația Fondului pentru Mediu og Ministerul Mediului (anmodning om præjudiciel afgørelse fra Tribunalul Sibiu — Rumænien)

(Sag C-402/09) (1)

(Interne afgifter - artikel 110 TEUF - miljøafgift pålagt ved første indregistrering af motorkøretøjer - afgiftsneutralitet for indførte brugte motorkøretøjer og tilsvarende køretøjer, der allerede befinder sig på det nationale marked)

2011/C 160/05

Processprog: rumænsk

Den forelæggende ret

Tribunalul Sibiu

Parter i hovedsagen

Sagsøger: Ioan Tatu

Sagsøgte: Statul român prin Ministerul Finanțelor și Economiei, Direcția Generală a Finanțelor Publice Sibiu, Administrația Finanțelor Publice Sibiu, Administrația Fondului pentru Mediu og Ministerul Mediului

Sagens genstand

Anmodning om præjudiciel afgørelse — Tribunalul Sibiu — indregistrering af brugte motorkøretøjer, som tidligere er blevet indregistreret i andre medlemsstater — nationale bestemmelser, som pålægger den første indregistrering af disse motorkøretøjer en miljøafgift, mens brugte motorkøretøjer, som allerede befinder sig på det nationale marked, er fritaget for betaling af denne afgift ved en ny indregistrering — spørgsmålet om, hvorvidt de nationale bestemmelser er forenelige med artikel 90 EF — hindring for de frie varebevægelser

Konklusion

Artikel 110 TEUF skal fortolkes således, at den afskærer en medlemsstat fra at indføre en miljøafgift for motorkøretøjer ved deres første indregistrering i medlemsstaten, hvis denne afgiftsforanstaltning indføres på en sådan måde, at den afskrækker fra ibrugtagning i nævnte medlemsstat af brugte køretøjer købt i andre medlemsstater, uden dog at afskrække fra køb af brugte køretøjer af samme alder og med samme slitage på det indenlandske marked.

(1) EUT C 24 af 30.1.2010.
DA Den Europæiske Unions Tidende C 152/7

Domstolens dom (Anden Afdeling) af 31. marts 2011 — Ulrich Schröder mod Finanzamt Hameln (anmodning om præjudiciel afgørelse fra Niedersächsische Finanzgericht — Tyskland)

(Sag C-450/09) (1)

(Frie kapitalbevægelser - direkte beskatning - beskatning af indtægter fra udlejning af fast ejendom - fradrag for pensionsydelser betalt til en forælder i forbindelse med arveforskud - betingelse at være fuldt skattepligtig i den pågældende medlemsstat)

2011/C 152/11

Processprog: tysk

Den forelæggende ret

Niedersächsische Finanzgericht

Parter i hovedsagen

Sagsøger: Ulrich Schröder

Sagsøgt: Finanzamt Hameln

Sagens genstand

Anmodning om præjudiciel afgørelse — Niedersächsische Finanzgericht — fortolkning af artikel 12 og 56 EF — beskatning af indtægter fra udlejning og bortforpagtning af ejendomme — en medlemsstats bestemmelse, hvorefter muligheden for at fradrage pensionsydelser udbetalt til en tidligere ejer af disse ejendomme i forbindelse med et arveforskud er betinget af, at den skattepligtige er fuldt skattepligtig i denne medlemsstat

Konklusion

Artikel 63 TEUF skal fortolkes således, at den er til hinder for en medlemsstats lovgivning, som alt imens den tillader en hjemmehørende skattepligtig at fradrage pensionsydelser, som betales til en forælder, der har overdraget ham fast ejendom beliggende i denne medlemsstat, i indtægter fra udlejning af disse ejendomme, ikke indrømmer en sådan fradragsret til en ikke-hjemmehørende skattepligtig, når forpligtelsen til at betale disse pensionsydelser følger af overdragelsen af de nævnte ejendomme.

(1) EUT C 37 af 13.2.2010.
DA Den Europæiske Unions Tidende C 152/5

Domstolens dom (Første Afdeling) af 31. marts 2011 — Europa-Kommissionen mod Den Hellenske Republik

(Sag C-407/09) (1)

(Traktatbrud - manglende opfyldelse af forpligtelsen til at opfylde en dom afsagt af Domstolen - økonomiske sanktioner - pålæggelse af et fast beløb)

2011/C 152/08

Processprog: græsk

Parter

Sagsøger: Europa-Kommissionen (ved M. Condou-Durande og A.-M. Rouchaud-Joët, som befuldmægtigede)

Sagsøgt: Den Hellenske Republik (ved A. Samoni-Rantou og N. Dafniou, som befuldmægtigede)

Sagens genstand

Traktatbrud — artikel 228 EF — manglende opfyldelse af Domstolens dom af 18. juli 2007 i sag C-26/07 — manglende vedtagelse af alle de nødvendige bestemmelser for at efterkomme Rådets direktiv 2004/80/EF af 29. april 2004 om erstatning til ofre for forbrydelser (EUT L 261, s. 15) — påstand om fastsættelse af tvangsbøde

Konklusion

1) Den Hellenske Republik har tilsidesat sine forpligtelser i henhold til artikel 228, stk. 1, EF, idet den ikke på tidspunktet for udløbet af den frist, som er fastsat i den begrundede udtalelse, som Kommissionen for De Europæiske Fællesskaber i medfør af artikel 228 EF udstedte den 23. september 2008, har truffet alle foranstaltninger til opfyldelse af dommen af 18. juli 2007 i sagen Kommissionen mod Grækenland (sag C-26/07).

2) Den Hellenske Republik betaler Europa-Kommissionen et fast beløb på 3 mio. EUR, der indbetales på kontoen »Den Europæiske Unions egne indtægter«.

3) Den Hellenske Republik betaler sagens omkostninger.

(1) EUT C 11 af 16.1.2010.
DA Den Europæiske Unions Tidende C 152/8

Domstolens dom (Femte Afdeling) af 24. marts 2011 — Ferrero SpA mod Kontoret for Harmonisering i det Indre Marked (Varemærker og Design) (KHIM), Tirol Milch reg.Gen.mbH Innsbruck

(Sag C-552/09 P) (1)

(Appel - EF-varemærker - forordning (EF) nr. 40/94 - EF-figurmærket TiMi KiNDERJOGHURT - det ældre ordmærke KINDER - sag vedrørende en begæring om ugyldighed - artikel 52, stk. 1, litra a) - artikel 8, stk. 1, litra b), og artikel 8, stk. 5 - vurdering af tegnenes lighed - varemærkefamilie)

2011/C 152/13

Processprog: engelsk

Parter

Appellant: Ferrero SpA (ved advokat C. Gielen)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved D. Botis, som befuldmægtiget), Tirol Milch reg.Gen.mbH Innsbruck

Sagens genstand

Appel af dom afsagt af Retten (Anden Afdeling) den 14. oktober 2009 i sag T-140/08, Ferrero mod KHIM — Tirol Milch hvorved Retten frifandt Harmoniseringskontoret for en påstand om annullation af afgørelse truffet den 30. januar 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 682/2007-2) om ophævelse af Annullationsafdelingens afgørelse, hvorved denne erklærede ordmærket »TiMi KINDERJOGHURT« ugyldigt for varer i klasse 29 i en sag om ugyldighedsbegæring indgivet af appellanten

Konklusion

1) Appellen forkastes.

2) Ferrero SpA betaler sagens omkostninger.

(1) EUT C 80 af 27.3.2010.
1)

Dommen afsagt af De Europæiske Fællesskabers Ret i Første Instans den 16. december 2008, Budějovický Budvar mod KHIM — Anheuser-Busch (BUD) (forenede sager T-225/06, T-255/06, T-257/06 og T-309/06) ophæves, for så vidt som Retten vedrørende fortolkningen af artikel 8, stk. 4, i Rådets forordning (EF) nr. 40/94 af 20. december 1993 om EF-varemærker, som ændret ved Rådets forordning (EF) nr. 422/2004 af 19. februar 2004, for det første med urette fastslog, at betydningen af det pågældende tegn, som ikke kun må være lokal, udelukkende skal bedømmes på grundlag af udstrækningen af beskyttelsesområdet for dette tegn, uden at tage hensyn til brugen på dette område, og dernæst at det relevante område for bedømmelsen af brugen af nævnte tegn ikke nødvendigvis er dets beskyttelsesområde, og endelig at brugen af samme tegn ikke nødvendigvis skal finde sted inden datoen for indgivelsen af ansøgningen om registrering af EF-varemærket.
2)

Artikel 214, stk. 3, i forordning nr. 2913/92, som ændret ved forordning nr. 1791/2006, skal i mangel af relevante bestemmelser i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning nr. 2913/92, som ændret ved Kommissionens forordning (EF) nr. 214/2007 af 28. februar 2007, fortolkes således, at de nationale myndigheder ikke på grundlag af denne bestemmelse må pålægge debitor for toldskylden udligningsrenter for perioden mellem tidspunktet for den oprindelige toldangivelse og tidspunktet for den efterfølgende bogføring af toldskylden.
1)

Kongeriget Belgien har tilsidesat sine forpligtelser i henhold til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv 2003/35/EF af 26. maj 2003, — idet regionen Flandern ikke har vedtaget de nødvendige foranstaltninger for at foretage en fuldstændig og korrekt gennemførelse af direktivets artikel 4, stk. 2 og 3, sammenholdt med bilag II og III til direktivet — idet regionen Vallonien ikke har vedtaget de nødvendige foranstaltninger for at foretage en fuldstændig og korrekt gennemførelse af direktivets artikel 4, stk. 1, sammenholdt med bilag I, punkt 8, litra a), og punkt 18, litra a), og artikel 7, stk. 1, litra b), og — idet hovedstadsregionen Bruxelles ikke har vedtaget de nødvendige foranstaltninger for at foretage en fuldstændig og korrekt gennemførelse af direktivets artikel 4, stk. 2 og 3, sammenholdt med bilag II og III, og af selve bilag III.
2)

For at en af en ansøger påberåbt erhvervserfaring kan tages i betragtning i henhold til artikel 3, første afsnit, litra b), i direktiv 89/48, som ændret ved direktiv 2001/19, med henblik på opnåelse af en tilladelse til at udøve et lovreguleret erhverv i værtsmedlemsstaten, skal følgende tre betingelser være opfyldt: — Den anførte erfaring skal udgøre et arbejde på fuldtidsbasis i mindst to år i løbet af de forudgående ti år. — Arbejdet skal have omfattet en konstant og regelmæssig udøvelse i oprindelsesmedlemsstaten af en række erhvervsmæssige aktiviteter, der karakteriserer det pågældende erhverv, uden at det dog er nødvendigt, at dette arbejde dækker samtlige aktiviteter. — Erhvervet, som det udøves normalt i oprindelsesmedlemsstaten, skal hvad angår de aktiviteter, det omfatter, svare til det erhverv, der er ansøgt om tilladelse til at udøve i værtsmedlemsstaten.
DA Den Europæiske Unions Tidende C 152/5

Domstolens dom (Første Afdeling) af 24. marts 2011 — ISD Polska sp. z o.o., Industrial Union of Donbass Corp. og ISD Polska sp. z o.o. (tidligere Majątek Hutniczy sp. z o.o.) mod Europa-Kommissionen

(Sag C-369/09 P) (1)

(Appel - statsstøtte - kommissionsbeslutning - konstatering af en støttes uforenelighed med fællesmarkedet - påbud om tilbagesøgning af støtten - retssikkerhedsprincippet og forbuddet mod tilbagevirkende kraft - princippet om beskyttelse af den berettigede forventning - fastlæggelsen af den »passende« karakter af den rentesats, der skal anvendes i forbindelse med tilbagebetaling af støtten)

2011/C 152/07

Processprog: fransk

Parter

Appellanter: ISD Polska sp. z o.o., Industrial Union of Donbass Corp. og ISD Polska sp. z o.o. (tidligere Majątek Hutniczy sp. z o.o.) (ved advokaterne C. Rapin og E. Van den Haute)

Den anden part i appelsagen: Europa-Kommissionen (ved E. Gippini Fournier og A. Stobiecka-Kuik, som befuldmægtigede)

Sagens genstand

Appel af dom afsagt af Retten i Første Instans (Ottende Afdeling) den 1. juli 2009 i de forenede sager T-273/06 og T-297/06, ISD Polska m.fl. mod Kommissionen, hvorved Retten afviste appellanternes påstand om delvis annullation af Kommissionens beslutning 2006/937/EF af 5. juli 2005 om statsstøtte nr. C-20/04 til fordel for Huta Częstochowa S.A (EUT L 366, s. 1)., for så vidt som den erklærer visse støttetildelinger uforenelige med fællesmarkedet og tilpligter Republikken Polen at foretage tilbagesøgning heraf — retssikkerhedsprincippet og forbuddet mod fællesskabsretsakters tilbagevirkende kraft — princippet om beskyttelse af den berettigede forventning — fastlæggelsen af den »passende« karakter af den rentesats, der skal anvendes i forbindelse med tilbagebetaling af støtte, som er fundet uforenelig med fællesmarkedet

Konklusion

1) Appellen forkastes.

2) ISD Polska sp. z o.o. og Industrial Union of Donbass Corp. betaler sagens omkostninger.

(1) EUT C 312 af 19.12.2009.
DA Den Europæiske Unions Tidende C 152/4

Domstolens dom (Store Afdeling) af 5. april 2011 — Société fiduciaire nationale d'expertise comptable mod Ministre du budget, des comptes publics et de la fonction publique (anmodning om præjudiciel afgørelse fra Conseil d'État — Frankrig)

(Sag C-119/09) (1)

(Fri udveksling af tjenesteydelser - direktiv 2006/123/EF - artikel 24 - forbud mod alle generelle forbud mod lovregulerede erhvervs kommercielle kommunikation - revisorerhvervet - forbud mod dørsalg)

2011/C 152/05

Processprog: fransk

Den forelæggende ret

Conseil d'État

Parter i hovedsagen

Sagsøger: Société fiduciaire nationale d'expertise comptable

Sagsøgt: Ministre du budget, des comptes publics et de la fonction publique

Sagens genstand

Anmodning om præjudiciel afgørelse – Conseil d'État – fortolkning af Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked (EUT L 376, s. 36), og især direktivets artikel 24 vedrørende lovregulerede erhvervs kommercielle kommunikation — dørsalg — ophævelse, for de lovregulerede erhverv som direktivet omhandler, af ethvert generelt forbud, uanset hvilken handelsbrug, der er tale om, eller mulighed for medlemsstaterne for at fastholde generelle forbud for visse handelsbrug såsom dørsalg?

Konklusion

Artikel 24, stk. 1, i Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked skal fortolkes således, at den er til hinder for en national lovgivning, der fuldstændigt forbyder medlemmer af et lovreguleret erhverv, såsom revisorerhvervet, at foretage dørsalg.

(1) EUT C 141 af 20.6.2009.
2)

Artikel 45 TEUF skal fortolkes således, at den i forbindelse med den obligatoriske anvendelse af en kollektiv overenskomst er til hinder for: — at der ved fastlæggelsen af perioden for erhvervelse af definitive krav på supplerende pensionsydelser i en medlemsstat ikke tages hensyn til tjenesteår, der er tilbagelagt af en arbejdstager for den samme arbejdsgiver på dennes driftssteder i forskellige medlemsstater og i henhold til samme overordnede ansættelsesaftale, og — at en arbejdstager, der er blevet overflyttet fra sin arbejdsgivers driftssted i en medlemsstat til den samme arbejdsgivers driftssted i en anden medlemsstat, anses for at være udtrådt af denne arbejdsgivers tjeneste efter eget ønske.